شمیم حسین

شمیم حسین پٹواری  (پیدائش: 2 ستمبر 2000ء) ایک بنگلہ دیشی کرکٹ کھلاڑی ہے۔ انہوں نے بنگلہ دیش کرکٹ ٹیم کے لیے جولائی 2021ء میں زمبابوے کے خلاف بین الاقوامی کیریئر کا آغاز کیا۔

مقامی کرکٹ
شمیم نے 15 ستمبر 2017ء کو 2017-18ء نیشنل کرکٹ لیگ میں چٹاگانگ ڈویژن کے لیے اپنا فرسٹ کلاس ڈیبیو کیا  انہوں نے 25 فروری 2019ء کو ڈھاکہ پریمیئر ڈویژن ٹوئنٹی 20 کرکٹ لیگ 2018-19ء میں بنگلہ دیش کریرا شکھا پروٹشتان کے لیے اپنا ٹوئنٹی 20 ڈیبیو کیا۔  اس نے 8 مارچ 2019ء کو ڈھاکہ پریمیئر ڈویژن کرکٹ لیگ 2018-19ء میں بنگلہ دیش کریرا شکھا پروٹشتان کے لیے اپنا لسٹ اے ڈیبیو کیا۔

بین الاقوامی کرکٹ
دسمبر 2019ء میں شمیم کو 2020ء انڈر 19 کرکٹ ورلڈ کپ کے لیے بنگلہ دیش کی ٹیم میں شامل کیا گیا۔  فروری 2021ء میں اسے آئرلینڈ وولوز کے خلاف ان کی ہوم سیریز کے لیے بنگلہ دیش کی ایمرجنگ سکواڈ میں منتخب کیا گیا۔   جون 2021ء میں انہیں زمبابوے کے خلاف سیریز کے لیے بنگلہ دیش کے ٹوئنٹی20 بین الاقوامی سکواڈ میں شامل کیا گیا۔  دوسرے ٹوئنٹی20 بین الاقوامی میچ میں انہوں نے زمبابوے کے خلاف اپنا ڈیبیو کیا اور 13 گیندوں پر 29 رنز بنائے۔  تیسرے ٹوئنٹی20 بین الاقوامی میچ میں انہوں نے 15 گیندوں پر ناقابل شکست 31 رنز بنائے جس سے بنگلہ دیش کو 193 کے ہدف کا تعاقب کرنے میں مدد ملی اور سیریز 2-1 کے فرق سے جیت لی۔ ستمبر 2021ء میں انہیں  2021ء کے آئی سی سی مینز ٹی 20 ورلڈ کپ کے لیے بنگلہ دیش کی ٹیم میں شامل کیا گیا۔

حوالہ جات 

ضلع چاندپور کی شخصیات
چٹاگانگ ڈویژن کے کرکٹ کھلاڑی
بنگلہ دیش کے کرکٹ کھلاڑی
بقید حیات شخصیات
2000ء کی پیدائشیں